Rikunarita-ORG/Wikinium huggingface dataset:
# סימולציות ניהול ממוחשבות

משחק סימולציית ניהול משק חקלאי
משחק סימולציות ניהול ובנייה של עיר
**סימולציות ניהול ממוחשבות** הן סוגת משחקים הכולל שילוב של מיומנות, מזל ואסטרטגיה כדי להדמות את המציאות.

בעולם המשחקים, משחקי סימולציות ניהול ממוחשבים מתארות סוגת משחקים רחבה ומגוונת של משחקי מחשב. חלק מהמשחקים בסוגה זו אמור להדמות את המציאות בעולם האמיתי, בעוד אחרים אמורים להדמות את העולם העסקי. קיימים גם משחקים המַדמים את שני התחומים (לדוגמה, סימס 2).

## תתי-סוגות

* סימולציות ניהול ובנייה - משחקים בהם השחקנים מנהלים ממשל, קבוצת ספורט, עסק, בניית עיר, או אפילו משחקים את האלוהים בעולם.
* סימולציות דייטים - משחקים המתרכזים ביציאה לדייטים. במשחקי תפקידים כגון harvest moon ו-Thousand Arms, הדייט הוא חלק מהמשחק.
* סימולציות חיים - משחקים בהם השחקנים מנהלים צורת חיים או מערכת אקולוגית. אחד המשחקים הידועים בסוגה זו הוא הסימס על כל סוגיו. ניתן להכליל בסוגה זו גם סימולציות גידול חיות מחמד.
* סימולציות כלי רכב - משחקים בהם השחקן נוהג בכלי רכב. סוגה זו כוללת סימולטורי טיסה, סימולטורי מרוצים, ומשחקים אחרים המאפשרים לנהוג בטנקים, רכבות, ספינות ועוד. דוגמאות למשחים מסוג זה הם "פלייט סימולטור", "Need for Speed", "Elasto Mania", פרו סייקלינג מנג'ר ועוד.
* סימולציות תמונות - משחקים בהם השחקן מצלם תמונות של חיות או אנשים. בסוגה זו נכללים משחקים כגון Pokémon Snap או Afrika.

## משחקים נוספים הנחשבים כסימולטורים

* משחקי מלחמה מסוימים עם רמה גבוהה של תאימות למציאות, שמעבר למשחקי מלחמה המתרחשים בעולם פנטזיה או בדיוני. משחקים אלה מנסים להדמות מלחמה מציאותית במישור האסטרטגי או הטקטי.
* משחקי ירי טקטי בעלי רמה גבוהה של תאימות למציאות. משחקים אלה מנסים להדמות את התחושות שחווים בשדה קרב.
* משחקי Sim שונים, שנוצרו על ידי חברות כמו Maxis. משחקים אלה מדמים מגוון רחב של תחומים וחוויות.

## ראו גם

* God game

## קישורים חיצוניים

 מדיה וקבצים בנושא **סימולציות ניהול ממוחשבות** בוויקישיתוף
 ערך זה הוא קצרמר בנושא משחקים. אתם מוזמנים לתרום לוויקיפדיה ו**להרחיב אותו**.
# BlackBerry World

BlackBerry World|  |
|
מפתח |
בלקברי  |
|
מחזור חיים |
2009–הווה (כ־17 שנים)  |
| גרסה אחרונה |
5.0.0.132 (10 בפברואר 2014) |
|
מערכת הפעלה |
BlackBerry OS |
|
נכתבה בשפות |
ג'אווה (שפת תכנות)  |
|
סוג רישיון |
קנייני |
|
קטגוריה |
חנות דיגיטלית |
|
Blackberry World |
|   |

**BlackBerry World** (לשעבר **BlackBerry App World**) היא חנות אפליקציות דיגיטלית של חברת Research In Motion למכשירי בלקברי. מן החנות יכולים משתמשי בלקברי לחפש, להוריד ולעדכן אפליקציות צד-שלישי. השירות ניתן לראשונה ב-1 באפריל 2009.

## היסטוריה

ב-1 באפריל 2009, במופע CTIA, הכריזה חברת RIM על תחילת פעילותה של חנות האפליקציות.

ב-19 באוגוסט 2010 שוחררה גרסה חדשה, BlackBerry App World 2.0, שכללה הגדרת חשבון אישי שייפעל דרך המכשיר ודרך המחשב.

ב-3 בדצמבר 2010 הודיעה החברה כי מספר ההורדות היומי של אפליקציות מהחנות הוא כ-2 מיליון אפליקציות ליום.

ב-2 בפברואר 2011 שוחררה גרסה 2.1 של החנות ובה אופשרה קנייה בתוך האפליקציה.

ב-22 בינואר 2012 שוחררה גרסה 3.1 של החנות.

## מספר האפליקציות וההורדות

| תאריך | מספר הורדות ליום | מספר הורדות |
| --- | --- | --- |
| 30 ביולי 2010 | 1,000,000 |  |
| 27 בספטמבר 2010 | 1,500,000 |  |
| 14 בפברואר 2011 | 2,000,000 |  |
| 22 במרץ 2011 | 3,000,000 |  |
| 12 ביולי 2011 | 3,000,000 | 1,000,000,000 |
| 7 בפברואר 2012 | 6,000,000 | 2,000,000,000 |
| 8 ביולי 2012 | 6,000,000+ | 3,000,000,000 |
| 31 במרץ 2013 | 6,000,000+ | 4,000,000,000 |

## קישורים חיצוניים

* אתר האינטרנט הרשמי של BlackBerry World
# מארקגראף

מארקגראף
ה**מארקגְראף** (בגרמנית: **Markgraf**) היה תואר אצולה מימי הביניים של אצילים בעלי תפקיד צבאי באחד ממחוזות הגבול (March) של הממלכה.

כמושל צבאי, המארקגראף היה לעיתים קרובות אחראי על שטח גדול מאוד במחוז מסוים בשל הרחבת הגבול המלכותי לאחר המלחמה. בימי הביניים, המארקגראף היה אחראי בדרך כלל על מימוש האוטונומיה הגדולה על ידי פעולה מאסיבית (טקטית, אסטרטגית, ופוליטית), בשונה מזו שניתן על ידי המלך לשאר האדונים האחרים של הממלכה.

עם זאת, עקב גבולות הטריטוריה היציבים וההתקדמות פוליטית שהושגה בימי הביניים המאוחרים (1300–1500 לספירה) והתקופה המודרנית המוקדמת (1500 לספירה), פחתו בהדרגה העיסוקים הצבאיים ואיתם תוארי הדרגות העליונות הצבאיות בקרב שליטי הטריטוריות בממלכות אירופה.

## קישורים חיצוניים

 מדיה וקבצים בנושא **מארקגראף** בוויקישיתוף
# אקדח TT

אקדח TT|  |
|
מידע כללי |
|
סוג |
אקדח חצי אוטומטי  |
|
מדינת מקור |
ברית המועצות  |
|
תכנון |
פיודור טוקרב  |
|
יצרן |
מפעל הנשק (טולה), קונצרן קלשניקוב, נורינקו  |
|
תקופת השימוש |
1930–הווה (כ־96 שנים)  |
|
מלחמות |
המרד ההונגרי, מלחמת וייטנאם, מלחמת קוריאה, מלחמת העולם השנייה, מלחמת איראן-עיראק, מלחמות יוגוסלביה, מלחמת אפגניסטן, מלחמת האזרחים בסוריה, הסכסוך הישראלי-ערבי, קרב חלקין גול, החזית המזרחית במלחמת העולם השנייה, מלחמת החורף, מלחמת האזרחים בספרד, קרב אגם חסן, מלחמת האזרחים באוקראינה  |
|
יחידות שיוצרו |
1,700,000  |
|
מידע טכני |
|
קליבר | 7.62×25mm Tokarev  |
|   |

**אקדח TT** (רוסית: **пистолет TT**) הוא אקדח ששימש את הצבא הסובייטי ומשטרת ברית המועצות מאמצע שנות ה-30 ועד לתחילת שנות ה-70 של המאה ה-20. האקדח פותח על ידי פיודור טוקרב במפעל לייצור נשק בעיר טולה, מהם נגזר שמו (**ט"ט**).

## היסטוריה

האקדח TT פותח בשנת 1930 כתחליף לאקדח תופי נגאן 1895 שהיה עד אז האקדח התקני של הצבא והמשטרה בברית המועצות. האקדח הוכנס רשמית לשירות בשנת 1931, ושימש כנשק תקני של קציני צבא, שוטרים ואנשי כוחות הביטחון בברית המועצות. האקדח סופק גם לצבאות של ברית ורשה ולמדינות אסיה ואפריקה שונות.

בשנת 1953 הופסק הייצור של אקדחי TT בברית המועצות, עקב המעבר לאקדח מאקארוב PM. עד אז יוצרו בברית המועצות כ-1.7 מיליון אקדחי TT.

החלפת אקדחי ה־TT באקדחי מאקרוב, לאחר הפסקת הייצור, נמשכה כמה עשרות שנים, כך למשל בחלק מיחידות המשטרה המעבר לאקדחי מאקרוב הסתיים רק באמצע שנות ה-70.

## מפעילות

חיילי משמר הגבול הפולני מתאמנים בירי מאקדח TT. תמונה מ-1960.
* אפגניסטן אפגניסטן
* אנגולה אנגולה
* הרפובליקה של קונגו קונגו
* הרפובליקה העממית של סין סין
* גינאה ביסאו גינאה ביסאו
* קירגיזסטן קירגיזסטן
* עיראק עיראק
* מונגוליה מונגוליה
* סרביה סרביה
* לוב לוב
* לאוס לאוס
* וייטנאם וייטנאם

## דגמים

* **דגם 213** - דגם זה הוסב לשימוש בתחמושת 9 מ"מ פרבלום. מיוצר עד היום על ידי חברת נורינקו הסינית ומשווק לאזרחים בארצות הברית.
* **Tokagypt 58** - יוצר בשנת 1958 על ידי חברת Femaru הונגרית לפי הזמנת הצבא המצרי. דגם זה הוסב לשימוש בתחמושת 9 מ"מ פרבלום. כ 15,000 יחידות יוצרו. רק חלק קטן מתוכם הגיע למצרים - המצרים לא היו מרוצים מהאקדח וביטלו את העסקה. מרבית האקדחים נמכרו בשוק האזרחי בגרמניה המערבית
* **MP-81** - גרסת אל הרג של האקדח. דגם זה הוסב לשימוש בכדורי גומי. מיוצר ברוסיה על ידי חברת IZHMEH.

## העתקים

אקדחי TT יוצרו (ובסין הם מיוצרים עד היום) במדינות הבאות תחת שמות הבאים:

* סין: דגם 54, דגם 51, M-20, TU-90
* הונגריה: M48
* פולין: wz. 33
* יוגוסלביה: M57, M65 ,M70A
* צפון קוריאה: M68
* רומניה: TTC.

השוני בין ההעתקים הללו לבין האקדח המקורי מתבטא בעיקר בעיצוב הידית.

## מפרט טכני

* **סוג אקדח:** חצי-אוטומטי
* **כדור:** 7.62x25 מילימטר
* **אורך כללי:** 196 מ"מ
* **אורך הקנה:** 116 מ"מ
* **משקל (ללא מחסנית וכדורים):** 840 גרם
* **טווח אש יעיל מקסימלי:** 50 מטר
* **מהירות לוע:** 420 מ'\שנייה
* **הזנה:** מחסנית חיצונית של 8+1 כדורים (ה-"1+" מתייחס לכדור שניתן לטעון לבית הבליעה)

## קישורים חיצוניים

 מדיה וקבצים בנושא **TT** בוויקישיתוף
* תיאור של אקדח TT (ברוסית)

## הערות שוליים
# פריסקופ

פריסקופ צבאי ידני:

**1** - עינית

**2** - פריזמה דיאגונלית

**3** - ידית אחיזה

**4 - 6** - עדשות הגבהה

**5** - גוף הפריסקופ

**7** - עדשות שדה

**8** - עדשות

**9** - פריזמה דיאגונלית ראשית

**10** - חלון
סכימה של פריסקופ
פריסקופ אופטי לצוללות מתקופת מלחמת העולם השנייה מתוצרת חברת "צייס"
**פריסקופ** הוא מכשיר אופטי המאפשר להפנות את קו הראייה באמצעות מראות וכך לקבל זווית ראייה המתקבלת ממקומות שהגישה אליהם קשה או בלתי אפשרית. פריסקופ פשוט מורכב מצינור שבו שתי מראות המונחות זו מול זו במקביל ובזווית של 45° מהקו המחבר ביניהן.

## שימושים

הפריסקופים הראשונים נמכרו כבר ב-1430 על ידי יוהאן גוטנברג, (הידוע יותר בשל תרומתו לדפוס). הם שימשו במהלך פסטיבלים והתכנסויות כדי לצפות במתרחש מעל ראשי האנשים בקהל.

שימוש בפריסקופים הפך לנפוץ ושימושי במיוחד בכלים צבאיים סגורים כגון טנקים, נגמ"שים וצוללות המאפשר להם תצפית מנקודה נסתרת או מוגנת. בצוללות מאפשר הפריסקופ לאנשי הצוות לצפות החוצה מן הצוללת בלא שזו תאלץ לעלות מעל פני המים.

השימוש הצבאי הראשון בפריסקופ נעשה במלחמת האזרחים האמריקנית בשנת 1861, במהלכה השתמשו צוללות בפריסקופ שהיה מבוסס על פריזמות. במהלך מלחמת החפירות במלחמת העולם הראשונה השתמשו חיילים בפריסקופים מתוך שוחות ותעלות על מנת לצפות במתרחש בחוץ מבלי להחשף.

## פריסקופ מודרני

פריסקופ מודרני שבו נעשה שימוש בצוללות לשימוש צבאי, מורכב מעדשות מגדילות ומתפקד גם כטלסקופ. בפריסקופ מודרני נעשה שימוש בפריזמות ובמערכת החזרה גמורה במקום שימוש במראות וזאת מכיוון שפריזמות בניגוד למראות אינן זקוקות לציפוי על פני משטחי ההחזרה ולכן הן צלולות יותר, ומאפשרות איכות תמונה טובה יותר.

בדרך כלל מורכבים עליהם גם אמצעים נוספים כגון מכ"ם ואמצעי טיווח לנשק וכן אנטנות שונות.
פריסקופ בצוללת מופעל באמצעים הידראולים ועליו להיות קשיח על מנת לעמוד במעמס הגרר בעת תנועת הצוללת במים.

בצוללות לשימוש צבאי מותקנים בדרך כלל שני פריסקופים. אחד לשימושי ניווט וצפייה, והשני לצורכי טיווח מטרות. טלסקופ הצפייה מאפשר מבט בגזרה רחבה אל היעד המבוקש, מגובה פני הים ועד לזווית אנכית לחלוטין, ובדרך כלל אינו מצויד באמצעי הגדלת תמונה. לעומת זאת פריסקופ הטיווח ההתקפי מאפשר מבט בזווית צרה יותר אך בהגדלה משמעותית של האובייקט הנצפה.

הפריסקופ הארוך בעולם הוא באורך 27 מטר ונמצא בכור גרעיני באיידהו, הוא משמש לצפייה בריאקציה של תהליכים גרעיניים.

## קישורים חיצוניים

* אבי בליזובסקי, ‏לא מציץ, לא נפגע – חוקרים בטכניון פיתחו 'פריסקופ וירטואלי', באתר "הידען", 15 בספטמבר 2014
* פריסקופ, באתר אנציקלופדיה בריטניקה (באנגלית)
# Counter-Strike Online

קאונטר סטרייק אונליין
Counter-Strike Online|  |
|
כללי |
|
תאריך הוצאה |
24 ביולי 2008 |
|
סוגה |
משחק יריות טקטי, משחק ירי בגוף ראשון |
|
פיתוח |
Valve Software
Nexon |
|
הוצאה לאור |
Valve Corporation  |
|
הפצה |
Valve Nexon TianCity Gamania IAHgames Megaxus |
|
סדרה |
קאונטר סטרייק  |
|
כלי משחק | HackShield  |
|
דרישות תוכנה |
|
מנוע משחק |
GoldSrc |
|
מצבי משחק |
משחק רשת |
|
פלטפורמות |
Microsoft Windows |
|
המשחק הקודם |
Counter-Strike: Source |
|
המשחק הבא |
Counter-Strike: Global Offensive |
|
דרישות מערכת |
|
בקרים |
מקלדת ועכבר |
|   |

**Counter-Strike Online** (בקוראנית: **카운터 - 스트라이크 온라인**; ביפנית: **カウンターストライクオンライン**; בעברית: **קאונטר-סטרייק אונליין**) הוא משחק Counter-Strike הממוקד כלפי שוק המשחקים של אסיה. הוא פותח על ידי חברת Nexon הקוריאנית עם פיקוח של בעלת הרישיון, חברת Valve.

## המשחק

המשחק מכיל את המודים הכלליים שיש ב-Counter Strike ולא כולל אפשרות הוספת המודים. המודים הם:

* TMD ZOMBIE (כולל אפשרויות בוטים מיוחדות)
* שחקן יחיד
* קלאסי (פצצה ובני ערובה)
* survival (לחימה בזומבים)
* (TMD ׁ(team deathmech

וכל שאר המודים הכלליים שיש במשחק המקורי.

### בוטים

במשחק ישנם בוטים מיוחדים, המחקים ארגוני טרור מרחבי העולם (דוגמת אנונימוס).

במשחק יש 6 סוגי בוטים:

* בני ערובה.
* בוטים-טרוריסטים (רגיל).
* בוטים שוטרים (רגיל).
* מתאבדים (מיוחדים, רצים עם פצצה אחרי שחקן מסוים).
* זומבים (במקור: fattis, שמנים) זומבים אלה הולכים על שתיים ועוקבים בדרך כלל אחרי שחקן מסוים.
* מפלצות (מכונות בטעות זומבים) זומבים אלה הולכים על 2/4 ועוקבים בדרך כלל אחרי שחקן מסוים.

## ראו גם

* Combat Arms
* Tom Clancy's Ghost Recon (סדרת משחקים)
* Call of Duty

## קישורים חיצוניים

* האתר הרשמי של המשחק (באנגלית)
* Counter-Strike Online, באתר PCGamingWiki (באנגלית)